
Projekteerimistingimuste määramine
(Puuvilla tn.11 laohoone siseruumide osaline rekonstrueerimine ning katusealuse rajamine)

Vastavalt Kohaliku omavalitsuse korralduse seaduse § 30 lõike1 punktile 2, Ehitusseaduse §19  lõikele 3 ning Narva Linnavolikogu 26.08.2004 määrusele nr 42/38 “Narva Linnavalitsuse projekteerimistingimuste määramise delegeerimise õigus”   

Narva Linnavalitsus annab korralduse:


Määrata projekteerimistingimused Puuvilla tn.11 laohoone siseruumide osalise rekonstrueerimise ning katusealuse rajamise ehitusprojekti koostamiseks järgnevalt:             

	1. ÜLDANDMED



	1.1  Tellija                                           
	OÜ WOODCOM, registrikood 11049593
Kangelaste pr.11-3, Narva linn

	1.2 Asukoht,
       algandmed                                         
	Narva linn, Puuvilla tn.11
Laohoone, ehitisregistrikood 118006055
Maakasutuse sihtotstarve: tootmismaa

	1.3  Projekteerimistingimused on kehtivad 2 aastat alates korralduse jõustumisest.

	1.4  Projekteerimistingimuste koostamise alus     

1.4.1 Projekteerimistingimuste taotlus 29.04.08.a avaldus nr 792/1-12 
Andrei Pavlov – krundi omanik
1.4.2 Ehitusseadus, Narva linna ehitusmäärus
1.4.3 Eestis kehtivad normatiivid, EPN, Eesti Standardid.

	2. PROJEKTEERIMISE EESMÄRK




Projekti koostamise eesmärgiks on laohoone siseruumide osaline rekonstrueerimine ning katusealuse rajamine saematerjalide ladustamiseks.
	3. ÜLDNÕUDED




3.1 Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Vabariigi Valitsuse kinnitatud 27.10.2004. a määrus nr 315 „Ehitisele ja selle osale esitatavad tuleohutusnõuded”;

- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri”;

- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811: 2006 „Hoone ehitusprojekt”;

- Narva Linnavolikogu kinnitatud 06.03.2008.a. määrus nr.16 „Narva linna heakorra eeskiri”;

- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“;

- Majandus- ja Kommunikatsiooniministri kehtestatud 24.12.2002.a. määrus nr 69 „Ehitise tehniliste andmete loetelu“ jne.
3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.3 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4 punkt 1).

3.4 Projekt peab olema heaks kiidetud kõigil ehitusseadusega ettenähtud juhtudel.

3.5 Esitada projekti nimetus vastavalt projekteerimistingimustele.

3.6 Väljastatud projekteerimistingimused lisada projekti kausta.
3.7 Projekti koosseisus esitada originaalkooskõlastused.
3.8 Esitada Arhitektuuriametile kooskõlastamiseks ehitusprojekt vähemalt kahes identselt komplekteeritud eksemplaris. Narva linna ehitusmääruse § 24 kohaselt nõutakse põhiprojekt ehitusloa saamiseks.
	4. ARHITEKTUURSED JA LINNAEHITUSLIKUD TINGIMUSED


4.1 Laohoone gabariidid: olemasolevad.
4.2 Likvideeritavad ja ümberehitatavad hooneosad: ümberplaneerimine võib toimuda mittekandvate vaheseinte arvelt. 

4.3 Klaasimine: esitada projektis fassaadide klaasistamispass. 
4.4 Väravad ja uksed: tuldtõkestavad.
4.5 Siseviimistlus: kasutatavad materjalid peavad vastama sihtotstarbele ja tervisekaitsenõuetele. Siseviimistluse lahendus esitada projekti koosseisus.

4.6 Hoone tehnosüsteemide rekonstrueerimine.

4.7 Muud nõuded: vastavalt projekti tellija lähteülesandele ning ekspertiisiotsusele.
4.8 Ette näha katusealuse rajamine. Esitada katusealuse põhielementide paiknemise joonised ja põhilised sõlmed.
4.9 Katusealuse maksimaalne kõrgus maapinnast: kuni 6,0 m. 
4.10 Katusekatte materjal: tuldtõkestav, vastavalt ehitusmaterjalide ja-toodete terviseohutuse nõuetele. Mitte kasutada asbesti sisaldavaid materjale. 
4.11 Piirded: lahendada piire kõrgusega kuni 2,0 m. Esitada piirdeaia ja väravate vaated ning tehnilised näitajad (rajatise ehitisalune pind, kõrgus, pikkus).

4.12 Kruntidevaheliste piirde rajamine on lubatud vaid naaberkruntide omanike nõusoleku alusel (Asjaõigusseadus § 151. Piirirajatis).
4.13 Keskkonnakaitsemeetmed ja tuleohutusmeetmed: lahendada projekti koosseisus. 
4.14 Jäätmekäitlus ja territooriumi heakorrastus: lahendada projektiga.
4.15 Parkimiskohad ja piirded: lahendada Puuvilla tn.11 krundi piirides.
4.16 Asendiplaan: näidata olemasolevad ja lammutatavad ehitised, liiklusskeem, valgustimastide, sõidu- ja kõnniteede ning parkimiskohtade paiknemine; määratleda pinnakatted jne. 
4.17 Projekti koosseisus esitada lisaks:
- situatsiooniskeem,
- piirdekonstruktsioonide sooja- ja mürapidavused,

- nõuded materjalide tugevusele, kestvusele ning pindade kvaliteedile,

- projekti tellija lähteülesanne,

- korruste inventeerimisplaanid,

- lammutatavate seinte plaan,

- värvivaated koos värvikoodidega,

- põrandate plaan ja lõiked,

- uute seinte spetsifikatsioon ja lõiked,

- avade täitmise plaan,

- akende, uste ja väravate eksplikatsioon,

- ehitiste püstlõige, 
- katuse plaan,

- seadmete paigutuse plaan,

- evakuatsiooniskeem,

- reklaami asukoht jne.
	5. INSENERTEHNILISED ERITINGIMUSED



5.1 Hoone siseruumide tehnosüsteemide rekonstrueerimine: esitada insener-tehnilised osad Eesti Standardiga ettenähtud mahus. 
5.2 Veevarustus ja kanalisatsioon: määratleda nende vajadus.
5.3 Välisvõrkude projekteerimise korral esitada Arhitektuuriametile kooskõlastamiseks välisvõrkude tööprojektid. Tööprojektides esitada:

-
materjalide tellimisspetsifikatsioonid, 

- torustike (maakaablite) plaan,

-
montaaži skeem,

-
piki-ja põikiprofiilid,

-
projekteeritud torustike (maakaablite) tehnilised andmed, 

-
kvaliteedinõuded ning üldised materjalidele esitatavad nõuded,

-
materjalide transport ja ladustamine,

-
nõuded torustike (maakaablite) paigaldamisel,

-
takistavate rajatiste likvideerimine ja ümbertõstmine,

-
torustike (maakaablite) paigalduskaugused teistest torudest, kaevudest, ehitistest,

-
paigalduse täpsusnõuded,

-
torustike (maakaablite) katsetamine,

-
toodete ja töö kvaliteedi määramine,

-
tööde teostamise juhised,

-
ehitusplatsi juhtimine,

- plaan ja lõiked „Ehitustööde käigus rikutud katete taastamine” jne. 
5.4 Eriosadele taotleda tehnilised tingimused ja projektid kooskõlastada vastavate võrguvaldajatega.
5.5 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.
	6. ERITINGIMUSED




6.1 Enne projekteerimise algust tuleb läbi viia hoone tarindite ja tehnovõrkude seisundi tehniline ekspertiis. Soovitused ja järeldused võtta arvesse projekteerimisel. Otsus lisada projekti kausta.
6.2 Kandetarindite ümberehitamine on lubatud vaid ehitusprojekti sõltumatu ekspertiisi olemasolu korral ning tarindite tehnilise ekspertiisi alusel. Tehnilises ekspertiisis määratleda kandetarindite ümberehitamise võimalused koos detailse ehitustehnoloogia väljatöötamisega. Ekspertiisid lisada projekti kausta.
	7. KOOSKÕLASTUSED




7.1     Ida-Eesti Päästekeskuse Narva Keskkomando.

7.2     Krundi omanik.
7.3     Linnavara ja-Majandusameti kommunaalmajanduse osakond (jäätmekäitlus; välisvõrkude projekteerimise korral jne.)

7.4     Narva Linnavalitsuse Arhitektuuri- ja Linnaplaneerimise Amet.

8. RAKENDUSSÄTTED
8.1    Korraldus jõustub teatavaks tegemisest.
8.2    Korralduse võib vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

Tarmo Tammiste

Linnapea
	[image: image4.png]



Ants Liimets

	
	Linnasekretär

